Κοίτα τι δημιούργησες.
Έφτιαξες μόνος σου μια ουτοπία
και προετοίμασες πειθήνιες ψυχές για ταξίδι στη μετά θάνατο ζωή.
Αλλά αντί να παραμονεύεις στο περιθώριο της κοινωνίας,
δεν θα προτιμούσες να είσαι αστέρι;
Οι αρχηγοί αιρέσεων θέλουν να μάθουν όλοι πόσο σπουδαίοι είναι.
Θέλουν να κάνουν καλή εντύπωση,
αν και συμβαίνουν διάφορα απαίσια και συχνά εγκληματικά πράγματα.
Κανείς δεν δούλεψε πιο σκληρά και δεν ήταν πιο δημιουργικός από τον Σόκο Ασαχάρα,
τον αρχηγό της ιαπωνικής αίρεσης Αούμ Σινρικίο.
Πριν γίνει διαβόητος για επίθεση με δηλητηριώδες αέριο
στο μετρό του Τόκιο,
πέρασε μια δεκαετία
καλλιεργώντας τη φήμη του πνευματικού γκουρού,
της τηλεοπτικής προσωπικότητας
και του ιδιοκτήτη αλυσίδας εστιατορίων με φτηνό μπέντο.
Ήταν δραστήριος στον προσηλυτισμό και στη διαφήμιση του εαυτού του.
Κοιτάξτε, αιωρείται!
Η κοινωνία γενικά
δεν πίστευε ότι η Αούμ είναι βίαιη ομάδα.
Δεν είχαμε ιδέα.
Ακολούθησε τις μεθόδους του γνώστη και μάθε πόσες παρανομίες μπορείς να κάνεις
με σωστές δημόσιες σχέσεις.
Έτοιμος για το κοντινό σου;
ΠΩΣ ΝΑ ΓΙΝΕΙΣ ΑΡΧΗΓΟΣ ΑΙΡΕΣΗΣ
5. ΕΛΕΓΞΕ ΤΗΝ ΕΙΚΟΝΑ ΣΟΥ ΣΟΚΟ ΑΣΑΧΑΡΑ
Ο Σόκο Ασαχάρα ίδρυσε την Αούμ Σινρικίο το 1984
ως ομάδα γιόγκα και διαλογισμού.
Απέπνεε καλοσύνη και μια πατρική δύναμη. Και…
ΚΙΜΙΑΚΙ ΝΙΣΙΝΤΑ ΚΑΘΗΓΗΤΗΣ ΨΥΧΟΛΟΓΙΑΣ
Χρόνια αργότερα,
μετέτρεψε την Αούμ σε φονική αίρεση, με μέλη που θα έδιναν τη ζωή τους,
και αμέτρητες άλλες ζωές, για να εξαγνίσουν τον κόσμο.
ΕΞΑΓΝΙΣΜΟΣ
Πριν μάθεις το μυστικό της επιτυχίας του,
μάθε για τον ίδιο τον γκουρού.
ΓΕΓΟΝΟΣ 1. Ο ΑΣΑΧΑΡΑ ΔΕΝ ΕΜΟΙΑΖΕ ΠΡΟΟΡΙΣΜΕΝΟΣ ΓΙΑ ΜΕΓΑΛΕΙΟ
Ο Ασαχάρα γεννήθηκε το 1955
στο νότιο νησί της Ιαπωνίας Κιούσου από πολύ φτωχή οικογένεια.
Ήταν σχεδόν τυφλός από το ένα μάτι και έβλεπε πολύ λίγο από το άλλο.
Έτσι, από νωρίς,
τον έστειλαν σε ειδικό οικοτροφείο για μαθητές με αναπηρίες.
Ο Ασαχάρα ένιωσε ότι τον εγκατέλειψε η οικογένειά του.
Το ότι τον έστειλαν μακριά
του δημιούργησε μια αίσθηση δυσαρέσκειας και εγκατάλειψης.
ΓΕΓΟΝΟΣ 2. Ο ΑΣΑΧΑΡΑ ΑΝΕΠΤΥΞΕ ΤΟΝ ΔΙΚΟ ΤΟΥ ΔΡΟΜΟ ΠΡΟΣ ΤΗ ΔΙΑΦΩΤΙΣΗ
Εκπαιδεύτηκε ως βελονιστής και βοτανολόγος.
Ενδιαφερόταν για τον θιβετιανό βουδισμό.
Πήγε στην Ινδία και έκανε διαλογισμό και άλλα τέτοια στα Ιμαλάια.
Και μετά ανέπτυξε περισσότερο την ιδέα
να βρει έναν νέο δρόμο να σώσει τον κόσμο.
Δημιούργησε μια κάπως ουτοπική άποψη ενός νέου κόσμου.
ΓΕΓΟΝΟΣ 3. ΟΙ ΑΚΟΛΟΥΘΟΙ ΤΟΥ ΑΣΑΧΑΡΑ ΠΙΣΤΕΥΑΝ ΟΤΙ ΗΤΑΝ ΥΠΕΡΗΡΩΑΣ
Οι πιστοί του πίστευαν ότι ο Σόκο Ασαχάρα
ήταν ο πιο σοφός από όλους τους σοφούς.
Βασικά, ότι δεν ήταν άνθρωπος. Ήταν θεός ή κάτι ανάλογα υπερβατικό.
Μερικά περιοδικά τον εμφάνιζαν ως ικανό να αιωρείται.
Ήταν μια από τις υποτιθέμενες δυνάμεις του.
Η άλλη ήταν η ικανότητα να διαβάζει το μυαλό των άλλων.
Το νερό από το μπάνιο του ήταν ιερό επειδή είχε έρθει σε επαφή με το σώμα του.
Το ίδιο ίσχυε και για το αίμα του.
Σε μια δεκαετία από την ίδρυσή της,
η Αούμ είχε 10.000 μέλη στην Ιαπωνία και περίπου 40.000 σε όλο τον κόσμο,
με τον ίδιο τον Ασαχάρα να γίνεται μια μικρή διασημότητα.
Κι αυτό δεν έγινε τυχαία.
Για να φτιάξεις την εικόνα σου σε έναν κόσμο κατά των αιρέσεων,
ξεκίνα από εκεί που ξεκίνησε ο Ασαχάρα, και θα θερίσεις καρπούς.
ΤΑΚΤΙΚΗ ΣΤΡΑΤΟΛΟΓΗΣΕ ΝΙΚΗΤΕΣ
Όταν είσαι αρχηγός αίρεσης,
οι ακόλουθοι δεν είναι απλώς ένας ανθρώπινος θρόνος όπου κάθεσαι.
Είναι οι πρέσβεις σου.
Το να έχει διακεκριμένους ή ελκυστικούς πιστούς βοηθά τον αρχηγό της αίρεσης,
προσφέρει ευκαιρία για μάρκετινγκ.
Παρουσιάζει την αίρεση ως κάτι ασφαλές και θεμιτό,
κάτι στο οποίο θέλεις να είσαι μέλος.
Δεν ήξερε μόνο ο Ασαχάρα την αξία των πρωτοκλασάτων πιστών.
Ο Κιθ Ρανίερ της NXIVM
πρόσφερε ειδικά κίνητρα σε διάσημους για να μπουν στην ομάδα του.
Όπως η ηθοποιός Άλισον Μακ,
που τελικά φυλακίστηκε
για τον ρόλο της σε επιχείρηση σωματεμπορίας.
Όταν ο Συμβιωτικός Απελευθερωτικός Στρατός
απήγαγε την κληρονόμο Πάτι Χιρστ και της έκανε πλύση εγκεφάλου,
εκείνη έγινε το πρόσωπο της ομάδας
και βοήθησε να ληστέψουν τράπεζα.
Η αίρεση της Ανν Χάμιλτον-Μπερνς, γνωστή ως Οικογένεια,
απογειώθηκε όταν έγινε μέλος ο γνωστός φυσικός Ρέινορ Τζόνσον
για να βοηθήσει στη στρατολόγηση πλουσίων στην Αυστραλία.
Για την προσέλκυση ελίτ πιστών,
ο Ασαχάρα είχε το σωστό μήνυμα την κατάλληλη στιγμή.
Ο Ασαχάρα βγήκε από τη δεκαετία του '80.
Η Ιαπωνία έχει γίνει πολύ υλιστική.
Οι Ιάπωνες βιάζονται να ξοδέψουν τα λεφτά τους.
Είναι οικονομικά πλούσιοι, αλλά είναι όντως ικανοποιητικό;
Κάποια μέλη προέρχονταν από κορυφαία πανεπιστήμια,
ήταν πολύ μορφωμένοι νέοι άνθρωποι.
Κάποιοι ήταν πολύ ταλαντούχοι στην πληροφορική.
Η Αούμ πρόσφερε κάτι στους νέους
που δεν ταίριαζαν σ' αυτήν την καταναλωτική, γρήγορη κοινωνία.
Οι νέοι χρειάζονται καθοδήγηση στη ζωή τους.
"Ποιος είμαι;" Σ' αυτά τα βασικά ερωτήματα που έχουν,
η Αούμ Σινρικίο έδινε την απάντηση.
Αναζητώντας ακολούθους,
ο Ασαχάρα μιλάει στα κορυφαία πανεπιστήμια της Ιαπωνίας.
Εκεί υπόσχεται μια πιο απλή ζωή, με μεγαλύτερο νόημα,
μαζί με μια δελεαστική βοήθεια.
Σύντομα ο Ασαχάρα πιάνει την καλή.
Βρίσκει τον Χιντέο Μουράι,
έναν λαμπρό επιστήμονα,
που εντυπωσιάζεται από το πνευματικό όραμα του Ασαχάρα…
καθώς και με την υπόσχεση
ότι όποιος τον ακολουθεί αποκτά υπερφυσικές δυνάμεις.
Ο Μουράι αποκηρύσσει τον έξω κόσμο
και μετακομίζει σε ένα μικρό κελί για να επικεντρωθεί στον διαλογισμό.
Ο Ασαχάρα εκμεταλλεύεται πλήρως τον νέο του μαθητή,
αξιοποιώντας τις γνώσεις του Μουράι για να φτιάξει παρακάμψεις στη διαφώτιση.
Όπως ένα κράνος με ηλεκτρόδια
που βοηθά υποτίθεται τον Ασαχάρα
να μεταφέρει στους πιστούς τα εγκεφαλικά του κύματα.
Με τα επιστημονικά δώρα του Μουράι, ο Ασαχάρα κάνει πιο μεγάλα όνειρα.
Αυτά τελικά θα τροφοδοτήσουν τα τρομακτικά οράματα για το μέλλον.
Χάρη στους ταλαντούχους ακολούθους,
τα μέλη της Αούμ γίνονται από 35 το 1986, 1.300 μόλις έναν χρόνο μετά.
Αλλά οι προβεβλημένοι ακόλουθοι προκαλούν ιδιαίτερη προσοχή.
Πώς φροντίζεις
να μην παρεξηγήσουν οι άλλοι εσένα και τον κύκλο σου;
ΤΑΚΤΙΚΗ ΝΑ ΕΙΣΑΙ ΥΠΟΔΕΙΓΜΑ ΑΓΝΟΤΗΤΑΣ
Για να ηγηθείς πνευματικού κινήματος,
δεν μπορείς μόνο να μιλάς για την τελειότητα.
Πρέπει και να τη δείχνεις.
Είναι πολύ σημαντικό να πείσεις τον κόσμο
ότι υπάρχει κάτι ιερό σ' εσένα, στο ποιος είσαι.
Ότι έχεις κάτι αγνό.
Ο Ασαχάρα έκανε αυτό που έπρεπε φτιάχνοντας μια ευσεβή εικόνα.
ΚΗΡΥΣΣΩ ΟΤΙ ΕΙΜΑΙ Ο ΙΗΣΟΥΣ
Ήταν πολύ σημαντικό για τον Ασαχάρα να θεωρηθεί σωστός θρησκευτικός ηγέτης.
Μάλιστα αναζήτησε, και έλαβε, την ευχή του ίδιου του Δαλάι Λάμα.
Ενώ ο Ασαχάρα προέβαλε την αγνότητά του στον έξω κόσμο,
απαιτούσε ακόμα περισσότερη κατ' ιδίαν από τους ακολούθους του.
Όταν μπαίνουν,
ένα από τα πρώτα που πρέπει να κάνουν
ήταν να ασκηθούν καθισμένοι επί ώρες
ή να μείνουν κλεισμένοι σε σκοτεινούς χώρους
ή να κρεμαστούν ανάποδα.
Προσπαθούσαν εναγωνίως να εξασκηθούν περισσότερο
για να πλησιάσουν περισσότερο τον Ασαχάρα.
Έλεγαν "Θέλει να διαφωτιστούμε, και έτσι να σωθούμε.
Πρέπει να είναι αυστηρός".
ΦΘΙΝΟΠΩΡΟ 1988 7 ΧΡΟΝΙΑ ΠΡΙΝ ΤΗΝ ΕΠΙΘΕΣΗ ΣΤΟ ΜΕΤΡΟ
Ο Ασαχάρα ετοιμάζει το πνευματικό κέντρο εκπαίδευσης
στο αρχηγείο της ομάδας στη βάση του όρους Φούτζι.
Το πρόγραμμα;
Εκτεταμένος διαλογισμός…
νηστεία,
στέρηση ύπνου
και ηλεκτροσόκ.
Σύντομα, τα πράγματα ξεφεύγουν.
Ο ακόλουθος Μασίμα Τεραγιούκι αρχίζει να δείχνει σημάδια νευρικής κρίσης.
Για να ηρεμήσει,
ο Ασαχάρα δίνει εντολή να του ρίξουν παγωμένο νερό.
Δεν βοηθάει.
Ο Μαζίμα παθαίνει καρδιακή ανακοπή και πεθαίνει.
Ο Ασαχάρα και ο κύκλος του αποφασίζουν την επόμενη κίνηση.
Την προστασία της ομάδας με κάθε κόστος.
Ο Ασαχάρα τούς βάζει να κάψουν το πτώμα.
Όμως, παρά την επιτυχή συγκάλυψη,
δημιουργεί ένα νέο δίλημμα στην ομάδα.
Ο Ασαχάρα δίνει εντολή σε κάποιον να ασκηθεί
ώστε να γίνει πιο προηγμένος πνευματικά.
Αυτό το άτομο πέθανε εξαιτίας αυτής της άσκησης.
Τι κάνεις;
Αυτό θα κάνει τον Ασαχάρα να φανεί ότι απέτυχε.
Αλλά όπως μας λέει ο οδηγός,
η αναγκαιότητα γεννά την αναδημιουργία.
Οπότε, εμφανίζεται ένα διαφορετικό είδος εξήγησης.
Ήταν η ιδέα ότι ο Ματζίμα
δεν μπορούσε να επιτύχει τη διαφώτιση και την αλήθεια σ' αυτό το σώμα.
Δεν ήταν έτοιμος,
οπότε έπρεπε να πεθάνει,
ώστε να μπει ξανά στον κύκλο της μετενσάρκωσης και να δοκιμάσει ξανά.
Τουλάχιστον πέθανε υπό την επίβλεψη του γκουρού.
Αυτό θα τον βοηθήσει να πάει στο επόμενο πνευματικό επίπεδο.
Τα αφοσιωμένα μέλη δέχονται την αιτιολογία του Ασαχάρα;
Φυσικά τη δέχονται.
Αλλά υπάρχει μια αξιοσημείωτη εξαίρεση.
Λίγους μήνες αργότερα,
ένας απ' αυτούς που εμπλέκονταν στη συγκάλυψη παθαίνει κρίση.
Λέει στους γύρω του
"Θα πάω στην αστυνομία".
Αυτό θα ήταν… άβολο.
Πώς φροντίζεις ένας ακόλουθος να μη βάλει σε κίνδυνο το πρόγραμμά σου;
Μα είναι αλήθεια, Θωμά. Ο Κύριος αναστήθηκε.
Δεν θα το πιστέψω.
ΤΑΚΤΙΚΗ ΕΞΑΛΕΙΨΕ ΤΗ ΔΙΑΦΩΝΙΑ
Τίποτα δεν είναι πιο επικίνδυνο για έναν αρχηγό αίρεσης
από όσους ξέρουν τα μυστικά του.
Οι άνθρωποι που ήταν μέσα είναι η απόλυτη απειλή.
Αρκεί μόνο ένας άνθρωπος να αρχίσει να διασπείρει την αμφιβολία.
Η αμφιβολία είναι ο μεγαλύτερος εφιάλτης του αρχηγού αίρεσης.
Γι' αυτό πρέπει να σταματήσεις αμέσως όσους μπορεί να μιλήσουν.
Όπως το μέλος της Αούμ, Σούτζι Ταγκούτσι, που αμφιταλαντευόταν.
Ήθελε να πει στην αστυνομία
για τον θάνατο από ατύχημα και το κρύψιμο του πτώματος.
"Αν ο Ταγκούτσι πάει στην αστυνομία και αποκηρύξει την Αούμ,
θα καταστρέψει το κίνημα,
και αυτό θα μας αποτρέψει από το να σώσουμε τον κόσμο".
ΦΕΒΡΟΥΑΡΙΟΣ 1989 6 ΧΡΟΝΙΑ ΠΡΙΝ ΤΙΣ ΕΠΙΘΕΣΕΙΣ ΣΤΟ ΜΕΤΡΟ
Όταν ο Ασαχάρα μαθαίνει για τις προθέσεις του,
βάζει κάποιους πιστούς να "καθαρίσουν" το μυαλό του Ταγκούτσι.
Αλλά αυτό δεν αρκεί για να τον πείσει.
Μη βλέποντας άλλον τρόπο,
δίνει εντολή να τον σκοτώσουν.
Μετά οι στενοί του συνεργάτες κάνουν κάτι που ξέρουν καλά πια.
Ξεφορτώνονται το θύμα.
Ο Ασαχάρα χρησιμοποιεί τον θάνατο του Ταγκούτσι για να διδάξει ξανά κάτι.
Ο Ασαχάρα δίνει εντολή να σκοτώσουν τον Ταγκούτσι
για να τον σώσει. Έτσι το βλέπουν στην Αούμ.
Χρειάζεσαι κι άλλες εξηγήσεις; Καλά, λοιπόν.
Στον βουδισμό, κάθε πράξη που κάνεις, καλή ή κακή, επηρεάζει το κάρμα σου.
Κάνε κακά πράγματα,
και το κακό κάρμα θα μείνει μαζί σου,
θα σε εκδικηθεί…
θα επηρεάσει το τι θα γίνεις στην επόμενη ζωή.
ΓΙΑΤΙ;
Ο Ασαχάρα έπεισε τους οπαδούς του ότι έκαναν καλά.
Ότι ο Ταγκούτσι θα τους έβλαπτε λέγοντας τα μυστικά τους στην αστυνομία.
Αυτό θα του έδινε κακό κάρμα.
Οπότε, ο Ασαχάρα προστάτευε τον Ταγκούτσι από το κακό κάρμα
σκοτώνοντάς τον.
Και τελικά
φτάνουμε στο σημείο που όποιος είναι ενάντια στην Αούμ,
γίνεται γνωστός ως "σίνρι νο τέκι", που σημαίνει "εχθρός της αλήθειας".
Είναι ένας τρόπος που ο Ασαχάρα νομιμοποιεί τον φόνο.
Για τους οπαδούς του Ασαχάρα,
αυτό αρκούσε.
Βέβαια, το κοινό
ίσως δείξει λιγότερη κατανόηση όταν πρόκειται για δολοφονία.
Ευτυχώς, ο οδηγός προσφέρει τρόπο να πάρεις ξανά τον έλεγχο της φήμης σου
με χαμόγελο.
ΤΑΚΤΙΚΗ ΓΟΗΤΕΥΣΕ ΤΑ ΜΜΕ
Τα ΜΜΕ είναι σαν σκύλος.
Αν τα παραμελήσεις, μυρίζουν παντού και ξετρυπώνουν όσα δεν θέλεις.
Αν τα εκπαιδεύσεις, μπορούν να γίνουν ο καλύτερος φίλος σου.
Γάβγισε σαν σκύλος.
Ομάδες όπως η Αούμ
χρειάζονται σίγουρα τα ΜΜΕ
για να έχουν ένα βήμα να εκφράσουν το δόγμα τους.
Ταυτόχρονα, τα ΜΜΕ μπορεί να είναι οι πρώτοι εχθροί τους.
Μπορούν να τους επικρίνουν και να τους επιτεθούν.
Όλοι οι έξυπνοι γκουρού ήξεραν να παίζουν αυτό το παιχνίδι.
Ο Σουν Μιουνγκ Μουν εξασφάλισε καλά πρωτοσέλιδα αγοράζοντας
το γνωστό πρακτορείο τύπου United Press International
και ξεκινώντας την εφημερίδα The Washington Times.
Ο Ναός του Λαού του Τζόουνς
είχε τμήμα δημοσίων σχέσεων για τον έλεγχο της εικόνας του αρχηγού.
Όπως αποδείχτηκε, το χρειαζόταν.
Η Πύλη του Ουρανού έλεγξε την κάλυψη της μαζικής αυτοκτονίας
στέλνοντας δελτία τύπου
που θα συνέπιπταν χρονικά με την ανακάλυψη των πτωμάτων των μελών.
Και ο Σόκο Ασαχάρα επιχείρησε να χειραγωγήσει τα ΜΜΕ,
ειδικά καθώς φήμες για τις λιγότερο καλές πρακτικές του
άρχισαν να κυκλοφορούν.
Αρχίζεις να βλέπεις γονείς νέων που άφησαν την οικογένεια για να μπουν στην Αούμ
να κάνουν καμπάνια ενάντιά της λέγοντας
"Απαγάγατε τα παιδιά μας".
Ξεκίνησε περισσότερη εξωτερική κριτική.
-Κοίτα… -Είναι προφανές, έτσι;
Ήταν πολύ σημαντικό να απαντήσει η οργάνωση.
Το πρώτο βήμα του Ασαχάρα;
Όρισε επίσημο εκπρόσωπο.
Δεν συλλέγουν αληθινές ή ακριβείς πληροφορίες.
ΦΟΥΜΙΧΙΡΟ ΤΖΟΓΙΟΥ
Το δεύτερο βήμα ήταν να βγει ο ίδιος στο προσκήνιο.
Προσπαθούν να εντείνουν την παρουσία του Ασαχάρα στα ΜΜΕ.
-Δεν είναι καλό αυτό; -Παλιά μου άρεσε ο Ακιγιόσι.
Ήταν επίσης πολύ αστείος και διασκεδαστικός.
Μπορείς να αιωρείσαι επί δύο ή τρεις μέρες;
Αυτό λένε οι γραφές, αλλά αυτό δεν ισχύει για μένα.
Κάλεσαν τον γκουρού σε ένα τοκ σόου.
Μέσα σε μια νύχτα…
"Ίσως δεν είναι και τόσο κακοί.
Είναι πολύ παράξενοι. Ίσως είσαι ασφαλής".
Ο Ασαχάρα έδινε συνεντεύξεις σε περιοδικά γιόγκα και διαλογισμού,
για να μην αναφέρουμε τα καρτούν.
Έκαναν διάφορα μάνγκα με τις διδαχές του.
Άρχισαν να φτιάχνουν και άνιμε,
που παρουσίαζαν τον Ασαχάρα ως έναν σπουδαίο γκουρού
που αιωρούνταν και διάφορα τέτοια.
Παραδόξως,
δεν ήταν αυτές οι ταινίες η μεγαλύτερη πολιτιστική συνεισφορά της Αούμ.
Ήταν αυτό εδώ.
Δάσκαλε, δάσκαλε
Δάσκαλε, δάσκαλε, δάσκαλε
Δάσκαλε Ασαχάρα
Το Sonshi Ma-Chi, ή "Εμβατήριο του Γκουρού",
έγινε τόσο γνωστό,
που λέγεται ότι το τραγουδούσαν στα σχολεία παιδιά παντού στην Ιαπωνία.
Ο Ασαχάρα έγραψε κι ένα ερωτικό τραγούδι για το νευροτοξικό αέριο σαρίν.
Αυτό δεν έπιασε και πολύ.
Θέλουν να τους προσέξουν.
Θέλουν να τραβήξουν την προσοχή.
Δυστυχώς, όταν βγαίνεις στο προσκήνιο, προσελκύεις και αντιπάλους,
όπως ο Τσουτσούμι Σακαμότο.
Είναι δικηγόρος κατά των αιρέσεων
που συγκεντρώνει στοιχεία ενάντια στην Αούμ Σινρικίο.
Σε συνέντευξη σε ειδησεογραφική εκπομπή,
ο Σακαμότο λέει ότι εξέτασε το αίμα του Σόκο Ασαχάρα
και διέψευδε τους ισχυρισμούς του γκουρού ότι έχει υπερφυσικές ιδιότητες.
Ο Σακαμότο λέει ότι θα δημοσιοποιήσει τα αποτελέσματα.
Φοβούμενος αντίποινα,
ένας υπάλληλος του σταθμού ενημερώνει την Αούμ,
που μπλοκάρει το θέμα.
Σύντομα,
ο Ασαχάρα στέλνει τους πιστούς στο σπίτι του Σακαμότο.
Έξι άντρες, με επικεφαλής τον Χιντέο Μουράι, μπαίνουν
και επιτίθενται στον Σακαμότο, τη γυναίκα του και το μωρό του.
Τους κάνουν ένεση με φονική δόση χλωριούχου καλίου.
Βγάζουν κρυφά τα πτώματα,
τα κρύβουν σε μεταλλικά βαρέλια,
τα θάβουν σε διαφορετικά μέρη στη χώρα
και πετούν τα φονικά όπλα στον ωκεανό.
Ξέροντας ότι ο Σακαμότο στόχευε την Αούμ,
η αστυνομία υποψιάζεται ότι εμπλέκεται η αίρεση.
Αλλά η έρευνα φτάνει σε αδιέξοδο.
Στην Ιαπωνία, υπάρχει πολύ αυστηρός διαχωρισμός θρησκείας και κράτους.
Η αστυνομία
διστάζει πολύ να ερευνήσει μια θρησκευτική ομάδα.
Όποτε πήγαινε η αστυνομία στην Αούμ,
και πήγαιναν συχνά λόγω των καταγγελιών,
εκείνος άρχιζε αμέσως να λέει "Παραβιάζετε τις θρησκευτικές ελευθερίες".
Σωστά.
Και η αστυνομία φοβόταν τα κακά δημοσιεύματα.
Τώρα που έμαθες άψογα τις δημόσιες σχέσεις σε κάθε τους μορφή,
ο δρόμος προς την αποδοχή είναι ορατός.
Ώρα να ακολουθήσεις τον οδηγό
και να κάνεις την καλή θέληση κάτι ακόμα πιο χρήσιμο.
ΤΑΚΤΙΚΗ ΜΙΛΑ ΓΙΑ ΠΟΛΙΤΙΚΗ
Η πολιτική, όπως η ηγεσία μιας αίρεσης,
δεν χαίρει πάντα μεγάλης εκτίμησης.
Τηγανισμένο βούτυρο σε ξυλάκι.
Οι Ρεπουμπλικάνοι που κατεβαίνουν για την προεδρία γλύκαναν το κοινό.
Ποιος καλύτερος τρόπος να αποδείξεις ότι είσαι γνήσιος;
Οι ηγέτες των αιρέσεων είναι εθισμένοι στην εξουσία. Δεν τη χορταίνουν.
Γι' αυτό συχνά ασχολούνται με την πολιτική.
Οι αρχηγοί αιρέσεων θέλουν έλεγχο.
Οπότε, αν διεκδικήσουν αξίωμα
ή εκλεγούν σε διάφορα συμβούλια,
είναι προς όφελός τους.
Μπορούν να ξεκινήσουν να ελέγχουν την εξωτερική κοινότητα.
Οι πιο έξυπνοι γκουρού ήξεραν να παίζουν αυτό το παιχνίδι.
Όταν ο Τζιμ Τζόουνς
βοήθησε τον Τζορτζ Μοσκόνι να βγει δήμαρχος του Σαν Φρανσίσκο,
διορίστηκε στην επιτροπή στέγασης του δήμου.
Αυτό επέκτεινε την ισχύ του και την επιρροή του στην κοινότητα.
Ο Μπαγκουάν Ραζνίς εκμεταλλεύτηκε το σύστημα
κάνοντας το κοινόβιο της αίρεσης μια ενσωματωμένη πόλη.
Ευημέρησε,
μέχρι που οι πιστοί του προσπάθησαν να σκοτώσουν τοπικούς αξιωματούχους.
Ο φονταμενταλιστής μορμόνος Γουόρεν Τζεφς
είχε τόση δύναμη στην πόλη του, που επέλεγε ο ίδιος τον διοικητή,
τον αρχηγό της αστυνομίας και τον δήμαρχο.
Μπαίνοντας στην πολιτική,
ο Ασαχάρα δεν αποζητούσε μόνο εξουσία.
Ήθελε σεβασμό.
Ήταν φιλόδοξος, όπως ο καθένας που πιστεύει ότι είναι ο μεσσίας
είναι φιλόδοξος.
Είχε οράματα για τον εαυτό του, ότι έκανε κάτι ιδιαίτερο.
Έχει ένα μήνυμα για τον κόσμο.
ΚΟΜΜΑ ΑΛΗΘΕΙΑΣ
Αν αυτό χρησιμοποιείται σωστά, δεν υπάρχει πρόβλημα.
Σκέφτηκε "Θα έχω μεγαλύτερη δημοσιότητα σε εκλογές.
Θα μας καλύπτουν τα ΜΜΕ. Θα ακούσουν το μήνυμά μας".
ΙΟΥΛΙΟΣ 1989 6 ΧΡΟΝΙΑ ΠΡΙΝ ΤΙΣ ΕΠΙΘΕΣΕΙΣ ΣΤΟ ΜΕΤΡΟ
Δεκαοκτώ μήνες πριν τις εκλογές της Ιαπωνίας,
ο Ασαχάρα ιδρύει πολιτικό κόμμα.
Μαζί με 25 υψηλόβαθμα μέλη της Αούμ βάζει υποψηφιότητα για τη Βουλή.
Η πολιτική τους εκστρατεία ήταν ξεχωριστή.
Η προεκλογική εκστρατεία
ήταν ένα είδος παρωδίας των ιαπωνικών εκλογών.
Χόρεψαν έναν πολύ παράξενο χορό
με παράξενη μουσική, και φορούσαν μάσκες ελέφαντα…
και είναι τρελό.
Όσο για το πρόγραμμά τους; Είναι αυτό που ίσως περιμένετε.
Φαινόταν να είναι περισσότερο για την αξία της γιόγκα και του διαλογισμού.
Έλεγαν σε όλους ότι ο κόσμος θα τελείωνε
αν δεν έμπαιναν στην Αούμ Σινρικίο.
Είναι απίστευτο,
αλλά η Αούμ έχασε με τεράστια διαφορά.
Ο Ασαχάρα πήρε λιγότερες από 2.000 ψήφους,
οπότε ήταν τεράστια αποτυχία.
Έπρεπε να ενισχύσουν το προφίλ τους,
αλλά φυσικά, τελικά, τα ΜΜΕ τούς κορόιδευαν.
Τώρα οι εκλογές τελείωσαν, έτσι;
Δεν μπορώ να πω ό,τι θέλω…
Ο Ασαχάρα δεν θα δεχόταν την ήττα αμαχητί.
Από εκείνη τη στιγμή
βλέπουμε τον Ασαχάρα να λέει στα κηρύγματα στους ακολούθους του
"Ο κόσμος μάς απέρριψε.
Δεν του αξίζει να επιβιώσει. Πρέπει να τιμωρηθεί".
Όντως.
Ο Ασαχάρα θα αποκάλυπτε μια τακτική κρυμμένη βαθιά στον οδηγό,
που προτιμούν οι αρχηγοί αιρέσεων όταν στριμώχνονται.
Αν δεν μπορείς να είσαι μαζί τους,
νίκησέ τους.
Μείνε μακριά μου.
Σε μισώ, μ' ακούς; Σε μισώ.
ΤΑΚΤΙΚΗ ΜΗ ΘΥΜΩΝΕΙΣ, ΕΚΔΙΚΗΣΟΥ
Όταν προσπαθείς να βελτιώσεις την εικόνα σου
και τίποτα δεν βοηθάει,
ίσως αποφασίσεις να τα παρατήσεις.
Ίσως να επιδιώξεις να αλλάξεις δουλειά.
Αλλά μετά τη συντριβή στις ιαπωνικές εκλογές,
ο Σόκο Ασαχάρα επέλεξε μια διαφορετική προσέγγιση.
Ο Ασαχάρα δεν αντιμετώπιζε καλά την αποτυχία,
οπότε, κατά μία έννοια,
η ήττα ήταν σημείο καμπής για την οργάνωση.
Πρώτα, ο Ασαχάρα δημιουργεί μια νέα θεωρία για να εξηγήσει την ήττα του.
Ισχυρίζεται ότι οι εκλογές κλάπηκαν
από μια τεράστια διεθνή συνωμοσία αφοσιωμένη στην κατάπνιξη του κινήματος.
Περιλαμβάνει τις ΗΠΑ, τη Μεγάλη Βρετανία, τους μασόνους
και μια διεθνή σιωνιστική συνωμοσία με επίκεντρο την Ιαπωνία.
Ό,τι πεις.
Ισχυρίζεται ότι θέλουν να καταστρέψουν την Αούμ Σινρικίο,
και υπάρχει μόνο ένας τρόπος η Αούμ,
και τελικά η ανθρωπότητα, να επιβιώσει.
Η αντεπίθεση.
Η ιδέα του τελικού πολέμου μετατρέπεται από μια κάποια μεταφορική,
πνευματική μάχη ανάμεσα στο καλό και στο κακό σε πραγματική μάχη.
Αρχίζουν να λένε "Πρέπει να δημιουργήσουμε τα όπλα για να πολεμήσουμε το κακό".
Για να εξοπλίσει την επερχόμενη μάχη,
ο Ασαχάρα χρησιμοποιεί τέσσερις πιστούς ακολούθους του.
Ο πρώην φοιτητής αστροφυσικής Χιντέο Μουράι
αναλαμβάνει να αναπτύξει πυρηνικές, μικροκυματικές και λέιζερ τεχνολογίες.
Ο Σατσιέντο κάποτε σπούδαζε κτηνιατρική,
αλλά τώρα πρέπει να αναπτύξει βιολογικά όπλα όπως ο Έμπολα και ο άνθρακας.
Ο Κιγιοχίντε Χαγιακάβα,
κάποτε μηχανικός σε οικοδομές,
φεύγει στη Ρωσία για να αγοράσει τανκς, μαχητικά αεροσκάφη,
ακόμα και πυρηνικές κεφαλές.
Δεν καταφέρνει κανείς τίποτα.
Ο Τέταρτος Καβαλάρης του Ασαχάρα
ο χημικός Μασάμι Τσουτσία,
γίνεται το αστέρι του γκουρού.
Τελειοποιεί αυτοσχέδιο αέριο σαρίν
που δοκιμάζουν σε γη που αγοράζουν στην εξοχή της Αυστραλίας.
Με ενεργό όπλο μαζικού τρόμου επιτέλους στη διάθεσή του,
ο Ασαχάρα τώρα χρειάζεται μόνο έναν στόχο.
20 ΜΑΡΤΙΟΥ 1995
Για χιλιάδες επιβάτες στο Τόκιο που επέστρεφαν στη δουλειά
το αδιανόητο έγινε τρομερή πραγματικότητα τη Δευτέρα.
Δηλητηρίαση από δοχεία με αέριο σε πολλά τρένα.
Είμαι επιζών της επίθεσης με σαρίν στο μετρό του Τόκιο το 1995.
Έβγαιναν παραπατώντας από το μετρό με μάτια να τρέχουν, με αιμορραγία.
Άλλοι υπέφεραν από σπασμούς και εμετούς.
Δεν ξέραμε τι συνέβαινε.
Το νοσοκομείο ήταν ήδη σαν πολεμικό.
Πάνω από 3.000 άτομα εισήχθησαν σε νοσοκομεία στο Τόκιο.
Οι υπηρεσίες διάσωσης προσπαθούν να βοηθήσουν όσους επηρεάστηκαν.
Ναι, ήμουν έτοιμος να πεθάνω εκείνη τη στιγμή.
Συνολικά, 14 άνθρωποι έχασαν τη ζωή τους
και χιλιάδες άνθρωποι τραυματίστηκαν.
ΤΡΟΜΟΣ ΣΤΟ ΤΟΚΙΟ
Αφού άκουσε φήμες ότι η Αούμ πειραματιζόταν με χημικά όπλα,
η αστυνομία κάνει έφοδο στο συγκρότημα,
αλλά ο Ασαχάρα αποφεύγει τη σύλληψη.
Η ηγεσία της Αούμ αρνείται κάθε ανάμειξη…
Λυπούμαστε πολύ για το συμβάν στο Τόκιο,
αλλά δεν έχουμε καμία σχέση.
…έστω κι αν η αστυνομία ανακαλύπτει όπλα, εκρηκτικά και δηλητηριώδες αέριο
ικανό να σκοτώσει 4.000.000 ανθρώπους.
Στις 5 Μαΐου, η Αούμ επιχειρεί δεύτερη επίθεση στο μετρό,
με Ζάικλον Β.
Αυτή αποτυγχάνει.
Τελικά, στις 16 Μαΐου, η αστυνομία εισβάλλει ξανά στο αρχηγείο της Αούμ
και βρίσκει τον γκουρού κρυμμένο σε μια αίθουσα διαλογισμού.
Τελικά, 13 μέλη της Αούμ,
και ο Ασαχάρα,
κρίνονται ένοχοι για συνωμοσία για φόνο και για δολοφονία.
Και τον Ιούλιο του 2018
και οι 13 εκτελούνται.
Έτσι τελειώνει η προσπάθεια του Ασαχάρα
να διατηρήσει την εικόνα του και να δημιουργήσει έναν νέο κόσμο.
Κανένα δεν πήγε καλά.
Αλλά παρά τα όσα είδες ως τώρα,
η δική σου εμπειρία δεν χρειάζεται να τελειώσει έτσι.
Μπορείς να κάνεις μακροπρόθεσμο σχέδιο και να φτιάξεις ομάδα που θα διαρκέσει.
Το τελευταίο κεφάλαιο του οδηγού
λέει για τον Κορεάτη πρόσφυγα που δημιούργησε
ένα από τα μεγαλύτερα και πιο επικερδή θρησκευτικά κινήματα του 20ού αιώνα…
και του οποίου η επιρροή διαρκεί ως και σήμερα.
Υποτιτλισμός: Μαριλένα Τζοβάνη